Boris Johnson is nuwe leier van Konserwatiewe Party | Netwerk24
Boris Johnson is nuwe leier van Konserwatiewe Party
23 Julie 2019 13:05
Boris Johnson, die voormalige minister van buitelandse sake, is Dinsdag as die nuwe leier van die Konserwatiewe Party in Brittanje aangewys.
Johnson en Jeremy Hunt, huidige minister van buitelandse sake, was die laaste twee oorblywende kandidate. Minstens 160 000 lede van die Konserwatiewe Party het sedert die begin van die maand vir 'n nuwe partyleier begin stem.
Johnson sal Woensdag amptelik as premier van die land by Theresa May oorneem.
May sal Woensdag nog 'n laaste vraag-en-antwoordsessie in die laerhuis van die parlement toestaan, waarna sy na koningin Elizabeth in Buckingham-paleis sal gaan om haar bedanking in te dien.
Johnson sal ook met die koningin vergader, waarna sy hom sal nooi om 'n nuwe regering saam te stel, wat hom dan magtig om dit te doen.
Meer oor: Boris Johnson | Theresa May | Jeremy Hunt | Engeland | Premier | Verkiesing | Britse Premier
KYK: Só word Brittanje se nuwe premier vandag bekend gemaak
Grapjas Boris dalk Dinsdag in 10 Downing Street